Tervehdys! Olen Gladson.
Juonnan tämänpäiväisen Pastori Tommy Liljan seurassa -jakson.
Tänään vuorossa on aivan erityinen jakso.
Ohjelma on kuvattu yleisön edessä Dubaissa.
Kiitos. Hienoa.
Tommy pitää mestarioppitunnin, jonka aiheena on näkymätön ulottuvuus.
Tänään Tommy opettaa ja vastaa kysymyksiin aiheesta -
"He näkevät meidät, mutta me emme näe heitä."
MESTARIOPPITUNTI
Vielä kerran tervetuloa Dubaihin ja studiollemme, jossa meillä on yleisö, -
ja pastori Tommyn mestarioppitunnille.
Dubai on ainutlaatuinen kaupunki.
Täällä ovat kirjaimellisesti edustettuina -
maailman kaikki kansat ja etniset ryhmät.
Siksi pastori Tommyllä on täällä keskus.
Dubaista voi tavoittaa koko muun maailman.
Tervetuloa, pastori Tommy! - Kiitos.
Mukavaa olla täällä. Mitä kuuluu? - Hyvää.
Meillä on täällä mahtava yleisö. - Niin on. Dubain yleisö.
Tommy pitää Dubaissa neljä mestariluentoa.
Hän auttaa meitä ymmärtämään näkymätöntä ulottuvuutta.
Tommy opettaa tänään seuraavasta aiheesta: -
"He näkevät meidät, mutta me emme näe heitä."
Lämpimästi tervetuloa vielä kerran. - Kiitos.
Saisinko seuraavan dian?
Vuosia sitten rukoilin ja kyselin Jumalalta -
Efesolaiskirjeen luvun 6 jakeesta 12.
Luulenpa, että monet meistä olemme rukoilleet, lukeneet jakeen -
ja mietiskelleet jaetta, mutta emme täysin ymmärrä sitä.
Luetaanpa se.
"Sillä meillä ei ole taistelu verta ja lihaa vastaan, -
vaan hallituksia vastaan, valtoja vastaan, -
tässä pimeydessä hallitsevia maailmanvaltiaita vastaan, -
pahuuden henkiolentoja vastaan taivaan avaruuksissa."
Olin paastonnut koko päivän.
Olin makuuhuoneessamme, -
kun yhtäkkiä Henki tuli ylleni ja vei minut pois huoneesta.
Voitko kuvitella? Paavali kertoo käyneensä kolmannessa taivaassa.
Hän ei osannut sanoa, oliko hän ruumiissaan vai poissa ruumiistaan.
Minä lähdin huoneesta.
Menin avaruuteen.
Se meni hyvin, hyvin nopeasti.
Avaruuden päässä, maailmankaikkeuden päässä, -
oli musta aukko.
On kuin olisimme pullossa.
Olemme pullon sisällä.
Matkustin pullon sisällä pullonkaulaan.
Kun kuljin mustasta aukosta, tulin toiselle puolelle.
Niin kuin pullon ulkopuolelle.
Kun tulin ulos pullosta, minä järkytyin, -
sillä pystyin näkemään hengellisiä asioita.
Pystyin näkemään demoneita ja myös maailman.
Ymmärrättekö? Kun tulin pullon ulkopuolelle, -
on kuin olisin tullut verhon takaa.
Kun tulin verhon takaa, pystyin näkemään maapallon.
Näin maailman, maita ja jonkin kaupungin.
Mutta kauheaa oli se, että kaikki ne demonit -
vaivasivat kaupungin asukkaita.
Ja he eivät tienneet sitä, sillä he eivät nähneet heitä.
Kun tuli pullon ulkopuolelle verhon toiselle puolelle, -
näin sinut mutta sinä et nähnyt minua.
Hullua oli se, että demonit, noin kolme tai neljä demonia, -
vaivasivat kutakin ihmistä.
Silloin ymmärsin, että he näkevät meidät, mutta me emme näe heitä.
He olivat hyvin kiireisiä.
He ahersivat kovasti jokaisen kimpussa kaupungissa.
Ja yhtäkkiä näin valon.
Sitä ennen olin toiminut, kuten siihen aikaan toimin.
Olin sitonut sen kaupungin hengen.
Sanoin: "Jeesuksen nimessä minä sidon sinut."
Mutta kuunnelkaa. Mitään ei tapahtunut. He eivät reagoineet.
Sanoin uudelleen: "Jeesuksen nimessä sidon kaupungin henkivallat."
Mitään ei tapahtunut. Mutta kaupungissa oli pieni valo.
Ymmärsin, että valo oli pyhien seurakunta.
Aamen. Ja sitten näin, kuinka valosta erkani pieniä valoja, -
jotka menivät jokaisen henkilön luo.
Ja kun ne menivät henkilön luo ja kertoivat hänelle Kristuksesta, -
siitäkin henkilöstä tuli valo.
Aamen. Ja sitten näin, että mitä enemmän valoja, -
erkani ensimmäisestä näkemästäni valosta, -
sitä suuremmaksi valo kaupungin yllä kasvoi.
Silloin ymmärsin, -
että jos me, sinä ja minä, haluamme tavoittaa kaupungin -
tai alueen, on hyvä, että rukoilemme.
Koska kun rukoilemme, Pyhä Henki antaa ilmestystä.
Mutta jos haluaa käydä hengellistä sotaa, -
sillä puhumme hengellisestä sodankäynnistä paljon, -
raskainta hengellistä sodankäyntiä on se, -
että kertoo sellaiselle henkilölle, joka ei tiedä Kristuksesta mitään: -
"On vain yksi tie Jumalan luo, -
ja se kulkee Jeesuksen, Jumalan Pojan kautta."
"Hänen verensä kautta voin vapauttaa sinut, -
ja Hänen verensä kautta voit tulla Jumalan luo."
Se on hengellistä sodankäyntiä.
Siksi saatana haluaa, että seurakunta pysyy neljän seinän sisäpuolella.
Mutta Jeesus ei antanut käskyä: "Pysykää neljän seinän sisäpuolella."
Jeesus käski meidän mennä kaikkeen maailmaan -
tavoittamaan kaikki ihmiset.
Se on hengellistä sodankäyntiä Jeesuksen evankeliumin kanssa.
Siksi tiedän, että kun olemme täällä tänään, -
läsnä on henkivaltoja.
He näkevät meidät. Me emme näe heitä.
Kysymys kuuluu, miten voimme olla kanssakäymisessä -
hengellisen ulottuvuuden kanssa ja miten voimme puolustautua.
Miten voimme elää maailmassa, jossa osa maailmaa on sellainen, -
jota emme näe, mutta he näkevät meidät?
Tämä on kanssakäymisen luonne.
Se tuntuu välillä pelottavalta, kun sitä ajattelee, mutta meillä on usko. Kiitos.
Se on pelottavaa.
Jumala on totta.
Jeesus on totta.
Voin kertoa yhden asian elämästäsi.
Ennemmin tai myöhemmin sinä kuolet. Kukaan ei voi estää sitä.
Se, mihin me voimme vaikuttaa, on se, mitä tapahtuu, kun kuolemme.
Onko meillä kysymyksiä? - Yleisöllä on varmasti paljon kysymyksiä.
Kysy vain.
Minulla on kysymys. Mikä on demoni?
Mikä on demoni?
Anna, kun ajattelen. Tiedäthän.
Demoni on yksilö.
Hän on persoona, mutta hänellä ei ole fyysistä kehoa.
Lyhyesti sanottuna voin sanoa näin.
Demoni on persoona, yksilö.
Hänellä on tunteet. Hänellä on tarkoitus.
Hän pystyy ajattelemaan. Hän haluaa tehdä asioita.
Hänellä on ominaisuuksia. Hänellä on asenne.
He voivat olla vihaisia. He pystyvät keskustelemaan.
Hän on persoona kuten sinä ja minä.
Suurin ero meidän ja demonin välillä on se, -
että demoni on persoona, jolla ei ole fyysistä kehoa.
Onko muita kysymyksiä?
Onko tähän liittyviä kysymyksiä?
Hei, olen Micah. Mistä he tulevat?
Demonitko? Mistä demonit tulivat? Näethän.
Minäpä vastaan. Oletteko valmiit? Haluatteko varmasti kuulla?
Mistä he tulevat?
Kun Jumala loi taivaan ja maan, hän loi yhden maailman.
Ja voimme lukea Vanhasta testamentista, -
että Jumalan pojat katselivat, kuinka Jumala loi maailman.
He osoittivat suosiota ja iloitsivat. Jumalan pojat, enkelit.
On siis olemassa taivaallinen maailma.
Emme tiedä siitä kovin paljon. Raamattu ei kerro siitä juurikaan.
Taivaallisessa maailmassa oli kolme tärkeää olentoa.
Kutsumme heitä arkkienkeleiksi.
He olivat Gabriel, Mikael ja Lucifer.
Lucifer oli kenties heistä suurin.
Hän näytti heistä parhaimmalta.
Siinä hengellisessä maailmassa tapahtui jotain.
Se oli tavallaan kuin hengellinen yhteiskunta. He asuivat siellä.
Siellä tapahtui jotain. He asuivat siellä.
Tapahtui niin, että he nousivat kapinaan.
Lucifer nousi kapinaan Jumalaa vastaan.
En pysty ymmärtämään sitä, mutta jokin hänessä -
sai hänet uskomaan, että hän voi nousta Jumalan yläpuolelle.
Ja taivaassa oli sota.
Jeesus sanoo: -
"Minä näin, kuinka saatana heitettiin alas taivaasta."
Ja voimme lukea Ilmestyskirjasta, että siellä käytiin sota.
Mikael oli Jumalan puolella, -
ja hän taisteli Luciferia vastaan.
Kolmasosa enkeleistä heitettiin alas taivaasta.
Taivas tarkoittaa Jumalan valtakuntaa.
Heidät karkotettiin valtakunnasta, maailmasta.
Heidät karkotettiin yhteiskunnasta, -
jossa he elivät ja harjoittivat kanssakäymistä.
Vanhassa testamentissa kerrotaan, että Lucifer kävi kauppaa.
Hän lauloi. Hän teki monia asioita.
Kun heidät karkotettiin taivaasta, -
demonit tulivat enkelten kanssa.
Minne he voivat mennä?
Heillä ei ollut paikkaa.
Mikä sitten on Maa? Tietyllä tavalla Maa luotiin -
Jumalan valtakunnan kuvaksi.
Kun Jumala loi ihmisen, -
meidät luotiin Jumalan kuvaksi.
Jumala oli luonut meille täydellisen ympäristön.
Uskon, että alussa paratiisi, Eedenin puutarha, -
muistutti hyvin paljon taivasta. Se oli kuin taivaan peilikuva.
Se on kuin ilmestysmaja, jonka Jumala käski Mooseksen rakentaa.
Ilmestysmaja ei ole taivas.
Ilmestysmajan esineet eivät olleet taivaallisia asioita, -
mutta ne ovat heijastus jostakin, mikä on taivaassa.
Ymmärrättekö? Tässä tapahtui niin, -
että enkelit ja demonit tulivat asumaan maan päälle.
He tarvitsivat asuinpaikan.
He tulivat meidän paikkaamme, ja siksi he ovat täällä.
He ovat rakentaneet valtakuntansa maan päälle.
Saatanalla on valtakunta. Niin Jeesus sanoo.
Hän sanoo, ettet näe demonin taistelevan demonia vastaan.
Jos Beelsebul hyökkää Beelsebulia vastaan, valtakunta ei kestä.
Saatanalla on täällä siis valtakunta.
Siinä on hierarkia. Hänellä on legioonia.
He asuvat eri puolilla Maa-planeettaa. He ovat miehittäneet Maan.
He tekevät kaikkensa voidakseen pysyä täällä.
Siksi he yrittivät nujertaa Jeesuksen, kun Hän tuli tänne.
Hän tuli voittamaan sen, mikä syntiinlankeemuksessa oli menetetty.
Ymmärrättekö? Nyt he asuvat täällä, -
ja he haluavat rakentaa yhteiskuntansa tänne.
Onko muita tähän liittyviä kysymyksiä?
Kysy vain. - Miksi he pyrkivät ihmiseen asumaan?
Tosi hyvä kysymys.
Jos olet demoni -
ja haluat kanssakäymistä fyysisessä maailmassamme, mitä tarvitset?
Tarvitset kehon.
Voit lukea Heprealaiskirjeen alusta luvusta 1, -
että ensin Jumala puhui meille -
palvelijoidensa ja profeettojensa kautta -
ja nyt, viimeisinä aikoina, Hän on puhunut meille Poikansa kautta.
Kun Jumala halusi puhua meille, -
Jumala kunnioittaa omia lakejaan.
Jumala kunnioittaa luomakuntaansa.
Hän on kunniallinen. Hän ei pysty valehtelemaan.
Hänellä on säännöt.
Hänellä on protokolla, eikä Hän voi rikkoa sitä.
Hän on uskollinen sanalleen ja luomakunnalleen.
Ja Hän loi fyysisen maailman.
Jos haluan puhua teille, minun pitää puhua kehoni kautta.
Olen tässä. Jos olisin tullut hengessä... En voi tehdä niin.
Mutta jos olisin, en pystyisi juttelemaan Gladsonin kanssa.
Jos haluan jutella hänen kanssaan, minun täytyy puhua kehoni kautta.
Minulla on päässäni ajatus. Minä ilmaisen sen.
Ilmaisen sen sanoillani.
Sanon: "Hei, näytät tänään komealta." - Niin sinäkin.
Kiitos. Ymmärrättekö?
Sanotaanpa, että demoni haluaa sanoa Gladsonille jotain.
Miten hän voi puhua Gladsonille?
Hänen täytyy tulla kehoon. Ei minun kehooni!
Mutta jos Pyhä Henki haluaa sanoa Gladsonille jotain...
(Puhuu kielillä.)
Tuo ei ollut ruotsia.
Pyhä Henki voi puhua hänelle minun kauttani.
Myös Pyhä Henki, Jumala, tarvitsee fyysisen kehon.
Ymmärrättekö? Saatana rakentaa valtakuntaansa maan päällä.
Kuunnelkaa, sillä tämä on teistä monille järkyttävä uutinen.
Hän rakentaa sitä ihmisten kautta.
Ihmisten kautta. Hän rakentaa sitä ihmisten kautta.
Emme ajattele sitä, sillä ajattelemme, että he ovat... Paavali sanoo, -
että emme taistele lihaa ja verta vaan henkivaltoja vastaan.
Ajattelemme, että he ovat tuolla, mutta he ovat myös täällä, ihmisissä.
Siksi maat sotivat.
Siksi maailma on täynnä vihaa, -
täynnä murhaa, täynnä pimeyttä, sillä tämä on saatanan valtakunta.
Hän on valehtelija, varas ja tappaja.
Hänessä ei alun pitäenkään ole ollut totuutta.
Kun he rakentavat yhteiskuntaansa maailmaamme, -
he rakentavat sitä valheiden varaan.
He rakentavat yhteiskuntia, joissa ihmiset vahingoittavat toisiaan, -
sillä he ovat ihmisissä.
Ymmärrätkö? Jos olet demoni, -
sinulla on hengellinen keho.
Paikkaa, jossa asuit ja toimit, yhteiskuntaa, joka demoneilla oli, -
ei ole enää olemassa, sillä he hävisivät sodan -
Mikaelia, Israelin suojelijaa, vastaan.
Ja nyt he ovat täällä.
He haluavat kanssakäymistä maailmassa.
He harjoittavat kanssakäymistä, kommunikoivat, rakentavat -
ja tekevät asioita kehojen kautta.
Keho voi kuulua ihmiselle mutta myös eläimelle.
Ja demonin muoto, ajattelemme heitä usein hirviöinä.
Tavallaan he ovatkin.
Mutta demonin muoto ja volyymi on erilainen kuin ihmisellä.
Kehoon voi mennä yksi demoni.
Tilaa on riittämiin.
Kehoon voi tulla kaksi demonia ja seitsemänkin, sanoi Jeesus.
Legioona demoneja.
Voitko kuvitella? Ihmisessä voi asua kokonainen legioona.
Mutta samaan aikaan on olemassa eräs -
ja on yksi nimi, -
jossa me voimme ajaa ja sitoa koko legioonan.
Ja tuo nimi on Jeesus Kristus.
Aamen!
Me unohdamme sen helposti. Olet varmasti samanlainen kuin minä.
Olenko todellisten ihmisten parissa tänään?
Minä tiedän ja sanonkin Karenille silloin tällöin: -
"Meillä ei ole taistelu lihaa ja verta vaan henkivaltoja vastaan."
Mutta kun suutumme, me syytämme ihmistä -
emmekä ymmärrä, että taustalla on henkivalta, -
joka saa meidät toimimaan tyhmästi.
Mutta he vaikuttavat ihmisten kautta -
ja huijaavat meitä tekemään asioita, joita ei pitäisi tehdä.
Ymmärrätkö, mitä tarkoitan?
Olemme maailmassa, mutta olemme avanneet sydämemme -
toiselle Hengelle, toiselle valloittajalle.
Emme ole avanneet sydäntämme pimeydelle.
Olemme avanneet sydämemme valolle, -
ja valolla on nimi, Jeesus Kristus.
Aamen? Halleluja. Gladson.
Ehdimme ottaa vielä pari kysymystä. Kenellä on kysymys?
Miten voimme puolustautua näkymätöntä vihollista vastaan?
Me voimme puolustautua. Se on hyvin helppoa.
Yhdellä tavalla se on tosi helppoa.
Ensinnäkin Jeesus sanoo: "Yhden käskyn minä annan teille."
Hän ei sanonut: "Kaksi käskyä", vaan "Yhden käskyn minä annan teille."
Hän käski meidän rakastaa toisiamme niin kuin Hän rakastaa meitä.
Aamen. Jos minä rakastan Gladsonia...
Hänellä on varmasti hyvä vaimo. - Niin on.
Jos rakastan häntä, en ikinä aloittaisi suhdetta hänen vaimonsa kanssa.
Asetan rakkauden ensimmäiseksi.
Ymmärrätkö? Rakkaus tulee ensin.
En ikinä huijaisi sinua raha-asioissa, -
sillä rakkaus tulee ensimmäisenä.
Ja tiedäthän myöskin...
Puhun tästä enemmän kenties ensi kerralla.
Sisälläsi on voima.
Voima voi olla samalla taajuudella, jolla vain Jumala liikkuu, -
ja se on rakkaus.
Saatana ei kykene rakastamaan.
Saatana ei kykene tuntemaan empatiaa.
Kun vaellat empatiassa ja rakkaudessa, -
silloin olet turvassa. Ymmärrätkö?
Demonit liikkuvat alemmalla taajuudella.
Sille taajuudelle sinun ei tarvitse mennä.
Voit joutua kohtaamaan kiusauksen tai suuttua.
Voit ajatella vääriä ajatuksia päässäsi.
Mutta sen sijaan, että toteutat pimeät ajatuksesi, -
voit tappaa ne ristiinnaulitsemalla lihasi.
Oletko kuulolla?
Ne, jotka kuuluvat Kristukselle, ovat ristiinnaulinneet lihansa.
Ja Paavali sanoo: -
"Älkää antako paholaiselle mitään sijaa."
Miten se tehdään? Seurakunnissa on paljon sääntöjä ja käskyjä, -
miten tulisi pukeutua ja muuta.
Sinulla voi olla hienot vaatteet, -
mutta silti voit olla ihminen, jonka kanssa kukaan ei halua olla, -
sillä et ole mukava.
Kyse ei ole vaatteista tai ulkoisista asioista.
Kyse ei ole muokatusta kuvasta sosiaalisessa mediassa.
Kyse on ainoastaan sydämestä, sydämessä olevasta rakkaudesta.
Jos haluan olla rehellinen Jumalaa kohtaan -
ja teitä kaikkia katsojia kohtaan, -
minun pitää rukoilla Jumalaa -
ympärileikkaamaan sydämeni niin, -
että rakkaus tulee aina ensin.
Aamen. Ehkä voimme päättää tähän.
Me liikumme maailmassa. He näkevät meidät, mutta me emme näe heitä.
Pohdit, miten voit suojella itseäsi. Se on hyvin helppoa.
Vaeltamalla Jeesuksen Kristuksen rakkaudessa.
Ja kun demonit näkevät, -
että me toimimme rakkaudessa, -
valo on niin kirkas, että heidän pitää sulkea silmänsä.
He eivät siedä valoa.
Halleluja. Mutta jos menet pimeisiin paikkoihin, -
anteeksiantamattomuuteen, -
vihaan, he avaavat silmänsä.
He alkavat nuuskia, sillä he näkevät, että ovi on avoinna.
Mutta me emme anna sijaa paholaiselle.
Aamen. Kiitos, pastori Tommy. - Kiitos.
Mahtava luento. Se oli varmasti kaikkien mielestä antoisa.
Kiitos, että katsoit Pastori Tommy Liljan seurassa -ohjelman -
ja mestarioppitunnin näkymättömästä ulottuvuudesta.
Kiitos. - Kiitos.
Yksi eniten myytyjä kirjojani Ruotsissa on "Näkymätön ulottuvuus".
Iloitsen siitä, että nyt se on käännetty suomeksi.
Tahdon antaa kirjan lahjaksi sinulle.
Rukoilin monta vuotta sitten.
Kysyin Jumalalta hengellisestä ulottuvuudesta.
Sain näyn.
Tavalla tai toisella jätin maailman -
ja matkustin ilman läpi mustaan aukkoon.
Tulin ulos toiselta puolelta.
Se, mitä siellä näin, muutti elämäni.
Tässä kirjassa opetan olennoista, joita on ympärillämme.
Emme näe heitä, mutta he näkevät meidät.
Puhun noituudesta.
Jokainen ihminen maan päällä -
haluaa päästä yhteyteen hengellisen, näkymättömän ulottuvuuden kanssa.
Siksi ei ole väliä, oltiinpa Wall Streetillä tai Afrikassa.
Sieltä löytyy noitatohtori.
Afrikassa hänellä voi olla apinan- hammas ja Wall Streetillä solmio.
Mutta heillä on sama tehtävä: -
avata meille kommunikointikanava hengelliseen ulottuvuuteen. Mutta.
Raamattu sanoo selvästi, että on yksi ainoa laillinen tapa, -
ja se on pelastuksen kautta Jeesuksen nimessä -
Pyhän Hengen avulla.
Opetan hengellisistä voimista -
ja ainoasta hengellisestä voimasta, jota saa käyttää.
Yllätytte, sillä on olemassa myös noituutta lihassa.
Kun saat selville, mitä se on, sinun täytyy tarkistaa asioita, -
sillä se on järkytys teistä monille.
Annan kirjan ilmaiseksi, -
sillä haluan teidän lukevan sen, koska se auttaa teitä elämässänne.
Riittää, että soitat, kirjoitat tai lähetät meille sähköpostia.
Lähetämme kirjan sinulle ilmaiseksi.
Suomennos: Marianne Tenetz